Zik wa ihedder-itt i wayed
assa d lkaYed
a tt-id-afen ineggura
Tagi d tatteftart tamezwarut i d-yuran s teqbaylit sYur wegraw iwumi qqaren Wellili (Volubilis).
ГurneY isem-agi yesea lmeena : Wellili d ssbeh neY d tafrara. A wi yufan dYa tafrara-yagi a tt-id-tedfer tafukt n yitij ara d-yessufYen tameslayt nneY si ttlam !
Takemmict imeslayen-agi mačči d awal kan, d acdad ubernus n leenaya i d-ssutren At Wellili dgi, fkiY-asen-tt. Nnan-iyi-d : muqel i wudem n temzi, ur texdim ara ! yerna leenaya d asalas n teqbaylit, win tt-izeglen, yeffeY irebbi n at yegrawen d at wurawen !
Arbae-agi meerrden i lmuhal, bYan ad ssnetqen arraw n yeYriben s tmeslayt n lejdud-nsen, nnan-ak/am ma nerra-d awalen-agi Yer trumit, arrac imectuhen iwumi tura tetteftart-agi, ad ğğen taqbaylit a tt-Yren kan s trumit. Dimi at Wellili ttemhelbaben d leeğeb, nnan-ak : sya d tasawent arrac ilaq ad ssentaqen tameslayt nsen.
D ayen nwala, dacu ssnen warrac n yeYriben di teqbaylit ? Ur d-izad wara: Deg-qerra nsen ccetthen yismawen am wid n seksu, tabexsist, tazemmurt, taddart, tameYra, ccdeh... Iles nsen iserreh Yer tmeslayin nniden, ma d tin n lejdud nsen ttun-tt, ameeni akken i s-neqqar : .leewayed n wiyad sehlent, ma tessned tid n yaya-k.. Win ur nessin tameslayt-is d wayen akk d-icudden Yers, am win ur nettid Yer yemma-s!
MACAHU !
Di tazwara llant tmucuha : anwi ur d-nekkir yissent ? Anwi ur tezzuzen taYect n yemma-s neY n yaya-s ? Timucuha mačči d asedhu kan, d leqraya i imectuhen, i imeqranen. Win (neY tin) i tent-idyettawin, yettheggay aqcic neY taqcict (t)amectuh(t) i uqabel n ddunnit. WeYzen, teryel neY ajedeun d ieekkuren d wayen yakk i d-yesqittieen i tirga n yal yiwen degneY.Tiherci n Briruc neY n Beleejjud temmal-aY-d amek a nfel akin i ieerriden.
Timucuha d awal d-ğğan imezwura, d agerruj i ileqqem baba-s i mmi-s seg wass mi tebda yemma-s n ddunnit. Ur nesei ara ssrayat, ameeni yella wawal, yuYal d ayefki nneY, win i t-yettden yerwa-t, yettuYalas d ifadden. Ma d win t-yeğğan, yuYal d lwehc, d waYzen n tezgi ur nesei leqrar, ihebbej deg yemdanen ur t-id-necbi, ur nedfir lğerra-s.Taqbaylit tezda s tmucuha, s isefra, s yezran d yezlan. Yal nnehta tellem d asefru, yal tudert tleqqem d timeayin.
Tameslayt nneY, tamusni nneY am tfunast igujilen ur tettnuz ur trehhen.
Lewnis At Mangellat
Tazwart i wafus n tmucuha i welmad n teqbaylit
n Madjid Allaoua
http://www.mondeberbere.com/langue/allaoua/extrait.pdf
kab_Latn kab_Latn kab_Latn kab_Latn kab_Latn kab_Latn kab_Latn kab_Latn bug_Latn kab_Latn kab_Latn kab_Latn kab_Latn kab_Latn taq_Latn kab_Latn